पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. महम चौबीसी के गांव भैणी महाराजपुर में 10वीं कक्षा की छात्रा सोनिया की कथित तौर पर हत्या नहीं की गई, बल्कि उसने भाई द्वारा प्रताड़ित करने पर फंदा लगाकर आत्महत्या कर ली। रविवार को पुलिस के हत्थे चढ़े मृतका के भाई दीपक, पिता दयाकिशन व मां बनासपती ने यह खुलासा किया। सोमवार को पुलिस आरोपियों को अदालत में पेश करेगी। साथ ही केस में हत्या से आत्महत्या के लिए मजबूर करने की प्रक्रिया शुरू कर दी गई है।
थाना प्रभारी कुलदीप सिंह बैनीवाल ने बताया कि 25 मई को 10वीं कक्षा की छात्रा 16 वर्षीय सोनिया की संदिग्ध हालात में मौत हो गई। परिवार के लोगों ने गुपचुप तरीके से उसका अंतिम संस्कार कर दिया। इसके बाद गांव में यह बात फैल गई कि सोनिया की परिजनों ने हत्या की है।
चार दिन पहले सोनिया की सहपाठी छात्राओं ने रोड जाम कर दिया। इसके बाद हरकत में आई पुलिस ने गांव की युवती बंटी के बयान पर मृतका के भाई दीपक के खिलाफ हत्या व मां-बाप सहित तीन दर्जन ग्रामीणों के खिलाफ साजिश में शामिल होने का केस दर्ज किया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn